Róbert Þór Henn var valinn badmintonspilari ársins . Akranesmeistaramót Badmintonfélags Akraness var haldið síðastliðinn sunnudag og lokahóf félagsins í beinu framhaldi af því þar sem veittar voru viðurkenningar fyrir góðan árangur . Mótið var haldið í íþróttahúsinu við Vesturgötu og var þátttaka góð . Keppt var í ýmsum flokkum , til að mynda fjölskylduflokkum A og B þar sem mjög skemmtilegt var að fylgjast með glæsilegum badmintontöktum foreldra , systkina og vina . Eftirtaldir urðu Akranesmeistarar á mótinu : U 13 : Alexandra Ýr Stefánsdóttir og Þórður Páll Fjalarsson . U 15 : Valdís M. Þórðardóttir og Marvin Þrastarson . U 19 : Una Harðardóttir og Róbert Þór Henn . Um kvöldið var Róbert Þór Henn vallinn badmintonspilari ársins á lokahófi félagsins . Þau Marvin Þrastarson og Valdís M. Þórðardóttir þóttu hafa sýnt mestar framfarir af þeim yngri og Halldór Reynisson og Karitas Ósk Ólafsdóttir af þeim sem eldri eru . Alexander Kárason fékk viðurkenningu fyrir besta ástundun yngri kynslóðarinnar og Una Harðardóttir fyrir þá eldri . Kristján Huldar Aðalsteinsson var valinn besti æfingafélaginn . Þá fengu Vilborg Viðarsdóttir , Björn Lúðvíksson og Bergsteinn Egilsson afhenta blómvendi sem þakklæti fyrir vel unnin störf fyrir félagið en þau hættu öll í stjórn á síðasta aðalfundi .